**Тақырыбы:** Сөз мерген  
**Мақсаты:**   
1. Оқушының білімі мен біліктілігі арқылы ой - өрісін дамыту.

2. Оқушылардың тез ойланып, жауапты жүйелі түрде шапшаң қайтара білуіне, өздерін көрермен алдында еркін ұстап, қысылмай сөйлеуге баулу.

3. Шапшаңдық пен нақтылыққа бейімдеу.

**Көрнекілігі:** Интерактивті тақта, әр түрлі сұрақтар.   
**Ойыншылар:** 4 – сынып оқушылары   
Мұғалім: Сәлеметсіздер ме, құрметті ұстаздар мен қадірлі оқушылар!   
Бүгінгі 4 – сыныпта өткізгелі отырған «Сөз мерген» сайысына қош келдіңіздер!   
Қош келдіңіз талантты да тапқырлар,   
Танытатын білімдерін сан қырдан.   
Бүгінгі күн күтіп отыр сіздерді,   
Көрінер деп бәйгенің биік шыңынан!   
Қош келдіңіз көрермені сайыстың,   
Жанашыры болыңыздар бұл істің.   
Бастан –аяқ қошеметпен қатысып,   
Талантты мен талапты топты табайық!   
**1. Ұйымдастыру.**  
Оқушыларды екі топқа бөлу.

Ойынға қатысушы топтар   
1. «Тұлпар»   
2. «Қыран»

**Сайыстың кезеңдері:**   
1 – айналым «Зымыран сұрақтар»   
2 – айналым «Ойлан, тап»   
3 – айналым «Ойлы болсаң, озып көр»   
4 – айналым «Кім жүйрік?»   
5 – айналым «Сөз ойла тез ойла»

Сайысымызды бастамас бұрын әділқазылар алқасын сайлап өтейік.

**1 – айналым «Зымыран сұрақтар»**

1. Қазақ әліпбиінде қанша әріп бар?(42)
2. Дауыстылардың саны қанша? (12)
3. Мәтіннің түрлерін ата. (пайымдау, сипаттау, әңгімелеу)
4. –лар, -лер, -дар,-дер қандай жалғау? (көптік)
5. Заттың ісін , қимылын білдіретін сөздерді не дейміз?(етістік)
6. Зат есімнің сұрақтары қалай? (кім? не? кімдер? нелер?)
7. Дауысты дыбыс нешеге бөлінеді? (жуан, жіңішке)
8. Дауыссыз дыбыстың түрлерін ата. (қатаң, ұяң, үнді)
9. Сөйлемнің түрлерін ата. (хабарлы, лепті, сұраулы)
10. Ф дыбысы қандай дыбыс? (дауыссыз, қатаң)

**2 – айналым «Ойлан, тап»**Мен сендерге жұмбақ жасырамын, ал сендер жұмбақтарды шешуін тауып, сол сөздерді екі тілде айту (қазақ, орыс ).

Жайшылықта жекесің, қарай қалсаң, екеусің. (айна – зеркало)

Көп әңгімем, өлеңім,   
Күнде ақыл беремін.   
Жақсы көрсе мені кім,

Соған тиер көмегім. (кітап – книга)

Қыста келген, көктемде еріген. (қар – снег)

Табаныма байладым, қос таяқпен айдадым. (шаңғы – лыжи)

Жас кезінде қара орман

Жыл озған сайын ағарған. (шаш – волосы)

Құстай ұшады,

Құландай жортады

Қойдан да қорқады. (қоян – заяц)

Өзі жап-жас, мұрты бар

Ет пен сүтке ұмтылар

Тастамайды жылы үйде

Түкті тонын шұп-шұбар. (мысық – кошка)

Көреді бәрін өзгенің

Көре алмайды өздерін. (көз – глаза)

**3 – айналым «Ойлы болсаң, озып көр»**  
Шарты: Берілген мақал-мәтелдің жалғасын тап

1. Оқу білім бұлағы, білім өмір шырағы.
2. Аққуды атпа, досыңды сатпа.
3. Әдептілік белгісі, иіліп сәлем бергенін.
4. Дұшпан күлдіріп айтады.   
   Дос жылатып айтады.
5. Жүз сомың болғанша,   
   Жүз досың болсын.

**4 – айналым «Кім жүйрік?»**  
Шарты: Жұмбақтың жауабын тауып, дыбыстық талдау жасау қажет.

Лақтың басында,

Бұлақтың қасында,

Құлақтың ортасында,

Қойдың қолқасында. (Л, үнді, дауыссыз)

Дуадақта екеумін,

Құсы болған даланың.

Үйде жоқпын,

Добындамын баланың (Д, ұяң, дауыссыз)

Кезіктірдім тиыннан,

Бірін таптым қиыннан,

Талай жерге сабылып,

Таптым бірін миымнан. (И, дауысты, жіңішке)

Тоғай менен торғайдың,

Бәрінен де безінем.

Орман менен қамыстың,

Ортасынан кезігем. (М, үнді, дауыссыз)

Табылмаймын Қорқыттан,

Кезігемін қобыздан.

Бесте бармын, таппайсың,

Қанша іздесең тоғыздан. (Б, ұяң, дауыссыз)

Өзінде бір шопанның,

Табыламын ойыннан.

Кезігемін тағы бір,

Өрістегі қойынан. (О, дауысты, жуан)

Аралда бар,

Түбекте жоқ.

Маралда бар,

Түмекте жоқ. (Р, үнді, дауыссыз)

Еменде екі,

Желде бір.

Еденде екі,

Ерде бір. (Е, дауысты, жуан)

Нанда екі,

Жанда бірмін.

Тамырда жоқ,

Қанда жүрмін. (Н, үнді,дауыссыз)

Әке де,

Ән де,

Әже де,

Сән де. (Ә, жіңішке, дауысты)

**5 – айналым «Сөз ойла, тез ойла»**Шарты: Ұяшықтарды таңдап, шыққан әріптерден басталатын сөздер айтыңдар.

1. Қ
2. О
3. Р
4. А
5. С

Қош болыңдар, тыңдаушылар, көрермен,   
Шықтық - ау деп ойлап тұрмыз көңілден.   
Сайысымыз аяқталды бүгінгі,   
Өрелі ой, жұмбақ сөзден өрілген.

Қош сау болыңыздар!